****

**Olcsva Község Önkormányzata Polgármesterétől**

**4826 Olcsva, Kossuth u. 2**.

Telefon/Fax: 06/45 479-600

E-mail: olcsvaph@namenynet.hu

honlap: www.olcsva.hu

Ügyirat száma: 153/…………./2020.

Készítette: Dancsné Szegedi Tünde köztisztviselő

# ELŐTERJESZTÉS

* a Képviselő-testülethez –

**az Önkormányzat saját bevételeinek és adósságot keletkeztető fizetési kötelezettségeinek megállapítására**

(Készült: a Képviselő-testület 2020.01.12-i ülésére)

Tisztelt Képviselő-testület!

Az államháztartásról szóló 2011. évi CXCV. törvény 29/A § szerint a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási törvény 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A törvényi felhatalmazások alapján a Kormány megalkotta az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) rendeletét, melyben meghatározásra került, hogy mely bevételek minősülnek saját bevételnek, illetve e rendelet 2. számú melléklete tartalmazza a határozati javaslat mellékleteként csatolt formanyomtatványt, amely alapján bemutatható az önkormányzatok adósságot keletkeztető ügyleteiből eredő fizetési kötelezettsége.

A melléklet a várható bevételeket és a fizetési kötelezettségeket három évre tartalmazza, ezért megfelel az államháztartási törvényben megfogalmazott követelményeknek.

A **2020. évben önkormányzatunk nem kíván hitelt felvenni**, valamint jelenleg sincs hiteltartozásunk ezért a mellékletben adósságot keletkeztető ügyletünk nem szerepel.

A helyi adók esetében feltételeztük, hogy a lakosság terhelhetősége továbbra sem növelhető, így a jelenlegi összeggel terveztünk.

*Kérem a Képviselő-testületet az előterjesztés és a határozat-tervezet megvitatására és elfogadására!*

Olcsva, 2020. február 6.

Borbás Judit

polgármester

# OLCSVA KÖZSÉG KÉPVISELŐ-TESTÜLETÉNEK

**…./.(……..)**

**h a t á r o z a t a**

**az Önkormányzat saját bevételeinek és adósságot keletkeztető fizetési kötelezettségeinek megállapításáról**

A Képviselő-testület:

A 2020. évre és az azt követő évekre vonatkozó saját bevételeinek és a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek várható összegét a határozati javaslat melléklete szerinti **állapítja meg** és a mellékletnek megfelelően határozza meg az önkormányzat 2020. évi költségvetési rendeletében szereplő saját bevételek és az adósságot keletkeztető fizetési kötelezettségek előirányzati összegét.

A határozatot kapják:

1. Polgármester, Jegyző (helyben)
2. Költségvetési előadó (helyben)

Borbás Judit dr. Deák Ferenc

polgármester jegyző